
 18.4.2013
 BG
 Официален вестник на Европейския съюз
 L 108/6
 РЕГЛАМЕНТ ЗА ИЗПЪЛНЕНИЕ (ЕС) No 349/2013 НА КОМИСИЯТА
 от 17 април 2013 година
 за изменение на ставката на допълнителното мито за продуктите, изброени в приложение I към Регламент (ЕО) No 673/2005 на Съвета за установяване на допълнителни мита върху вноса на някои продукти с произход от Съединените американски щати
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 673/2005 на Съвета от 25 април 2005 г. за установяване на допълнителни мита върху вноса на някои продукти с произход от Съединените американски щати (1), и по-специално член 3 от него,
 като има предвид, че:
 (1)
 В резултат на неуспеха на Съединените американски щати да приведат Закона за компенсиране на трайния дъмпинг и субсидии (ЗКТДС) в съответствие със задълженията си по споразуменията в рамките на СТО, с Регламент (ЕО) No 673/2005 беше наложено допълнително адвалорно мито в размер на 15 % върху вноса на някои продукти с произход от Съединените американски щати, считано от 1 май 2005 г. В съответствие с разрешението на СТО за суспендиране на прилагането на отстъпките за Съединените щати Комисията трябва ежегодно да приспособява нивото на суспендиране към нивото на анулиране или увреждане, причинено от ЗКТДС на Европейския съюз по това време.
 (2)
 Плащанията по ЗКТДС за последната година, за която има данни, са свързани с разпределянето на антидъмпинговите и изравнителните мита, събрани по време на фискалната 2012 година (1 октомври 2011 г. — 30 септември 2012 г.), както и допълнителното разпределяне по ЗКТДС през 2012 г. на антидъмпинговите и изравнителните мита, удържани съответно през фискалните 2006, 2007, 2008, 2009 и 2010 г. Въз основа на данните, публикувани от службата „Митници и гранична защита“ на Съединените щати, нивото на анулиране или увреждане, причинено на Съюза, се изчислява на 60 774 402 USD.
 (3)
 Тъй като нивото на анулиране или увреждане и следователно на суспендиране се е увеличило, последният продукт от списъка в приложение II към Регламент (ЕО) No 673/2005 следва да се добави към списъка в приложение I към Регламент (ЕО) No 673/2005. Нивото на суспендиране обаче не може да бъде приспособено към нивото на анулиране или увреждане чрез добавяне или изваждане на продукти от списъка в приложение I към Регламент (ЕО) No 673/2005. Следователно, в съответствие с член 3, параграф 1, буква д) от посочения регламент, Комисията следва да измени ставката на допълнителното мито с цел да приспособи нивото на суспендиране към нивото на анулиране или увреждане. Следователно четирите продукта, изброени в приложение I, следва да бъдат запазени в списъка, а ставката на допълнителното вносно мито следва да се измени на 26 %.
 (4)
 За период от една година ефектът от 26-процентното допълнително адвалорно вносно мито върху вноса от Съединените щати на продуктите в приложение I представлява стойност на търговия, непревишаваща 60 774 402 USD.
 (5)
 Член 6, параграфи 1 и 2 от Регламент (ЕО) No 673/2005 съдържа специфични освобождавания от допълнителното вносно мито. Тъй като приложимостта на тези освобождавания зависи от изпълнението на определени условия преди влизането в